**„SUNKIASVORIŲ IR LENGVŲJŲ AUTOMOBILIŲ SERVISO ĮKŪRIMAS ŠVENČIONIŲ RAJONE“**

Projekto Nr. ŠVEN-LEADER-6A-D-15-6-2020

|  |  |
| --- | --- |
| **Projekto vykdytojas** | Mažoji bendrija „Vikmonta“ |
| **VPS prioritetas** | „Vietos gyventojų gyvenimo kokybės gerinimas, skatinant ekonominę plėtrą, verslo ir darbo vietų kūrimą“ |
| **VPS priemonė /veiklos sritis** | „Ūkio ir verslo plėtra“/ „Parama ne žemės ūkio verslui kaimo vietovėse pradėti“ (LEADER-19.2-6.2) |
| **Vietos projekto įgyvendinimo laikotarpis** | Nuo 2021 m. vasario 22 d. iki 2021 m. liepos 23 d. |
| **Bendra vietos projekto vertė, Eur**  | 77 589,85 Eur su PVM |
| **Paramos suma, Eur** | 44 887,00 Eur be PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 70 proc. |
| **Projekto įgyvendinimo vieta** | Jančiūnų g. 15, Jančiūnų k., Švenčionių sen., Švenčionių r. sav. |

**Projekto tikslas** –sukurti konkurencingą įmonę kaimo teritorijoje, teikiančią sunkiasvorių ir lengvųjų automobilių serviso paslaugas Švenčionių rajone (ratų remonto ir montavimo ir kitų mechaninių gedimų srityje) bei sukurti ir išlaikyti 2 naujas darbo vietas kaimo gyventojams.

**Projekto uždaviniai:**

1. Sukurti naujas darbo vietas kaimo gyventojams;

2. Įsigyti modernią ir efektyvią įrangą serviso paslaugų teikimui;

3. Organizuoti serviso paslaugų teikimą Jančiūnų k. Švenčionių rajone.

**Laukiamas rezultatas:** Mažoji bendrija „Vikmonta" naujai įsteigta (2020 m.), konkrečiai suplanuotai ir apgalvotai veiklai, pagal EVRK 45.20 - variklinių transporto priemonių techninė priežiūra ir remontas (mechaninis automobilių remontas, padangų ir kamerų remontas).Išanalizavus esamą rinką, projekto vykdytojas priėmė sprendimą teikti būtent tokias paslaugas, sunkiasvorių automobilių servisą, ratų remontui, montavimui ir kitiems mechaniniams darbams. Galimas veiklos privalumas - rato gedimo šalinimas įvykio vietoje, neatvykstant į servisą.

Projektas bus įgyvendintas labai mažos įmonės, kurios registracijos ir buveinės vieta - kaimo vietovė. Siekiant įgyvendinti tikslą numatoma įsigyti modernią ir efektyvią įrangą planuojamoms paslaugoms: montavimo balansavimo staklių komplektas (lengvųjų automobilių, sunkvežimių ir AGRO padangų aptarnavimui)– 1 kompl.; padangų remonto įrangos komplektas - 1 kompl.; oro kompresoriaus sistema su pneumatine įranga - 1 kompl.; darbastalių sistema su įrankių vežimėliais ir įrankių komplektais - 1 kompl.

Įsigijus modernią ir efektyvią įrangą bus sukurtos 2 darbo vietos dirbti pilnu etatu, kaimo gyventojams iki 40 metų. Sukuriamos 2 darbo vietos serviso mechanikams, kurie bus atsakingi už priimtų užsakymų vykdymą.